HPGyî  da zanayene ke kontrayê bi nameyê R.G û M.G 4ê Temûze de ameyî cezakerdene. Nê kontrayê ke qale ci yena kerdene, îtîrafê înan zî Gerilla TV de ameyî weşanayene.
Ame dîyarkerdene  pêkewtişo ke 4ê Teşrîna verêne de herêma Lêxasorî ya Licêya Amedî de ameyo cuyayene, engiştê nê kontrayan tede esta. Nê pêkewtiş de  gerîlayo bi nameyê Ferhat Kurtay ( Adnan Ural) cuya xo vînî kerdbi.
Dîmenê ke ameyî weşanayene, her di kontrayî senî seba tasfîyekerdişê gerîlayan, gereyê ci kerdo, nê îtîraf kenî.
HPGyî ê ke hemkerîya dewleta tirkî kenî îqaz kerdî û va:‘‘ Ê ke hemkarîya dişmenî kenî do berî cezakerdene.‘‘
Roja seşeme zî reyna Gerîlla TV de dîmenêk de amebi pêhesnayene ke, qezaya Şemzînanî ya Colemêrgî de kesêk ke di serranê peyênan de biyo sebebê şehadetê xeylî gerîlayan, ameyo cezakerdene.
